Lalla Latifa Amahzoune

**Princess Hajja Lalla Latifa** (Larabci: الحاجة للا لطيفة; An haifi Amahzoune, 1943/1944 - 29 Yuni 2024) mata ce ga Sarki Hassan II na Morocco, kuma mahaifiya ga Gimbiya Lalla Meryem, Sarki Mohammed VI, Gimbiya Lalla Asma da Lalla Hasna, da Yarima Moulay Rachid.

## Tarihin Rayuwa

An haifi Lalla da sunan yanka Latifa Amahzoune a shekara ta 1943 ko kuma 1944 garin Khenifra. Lalla ta fito ne daga kabilar Zayanes, kuma ta fito ne daga dangi na musamman na Amazighawa. Ta kasance 'ya ga gwamnan gunduma; babbanta shine Hassan ould Mouha ou Hammou Zayani, Pasha na birnin Khenifra, kuma *Adel* na mutanen Zayanawa. Kakanta shine shahararre Mouha ou Hammou Zayani. Ta auri Hassan II a ranar 9 ga watan Nuwamban 1961, ranar biki biyu tare da Lalla Lamia Al Solh, amaryar sarki Yarima Moulay Abdallah na Morocco.

Lalla itace kanwar Janar Mohamed Medbouh ta wurin uwa, (babansu kuma ya kasance daga kabilar Gzenaya, yarukan tsauni), wanda da shi aka shirya kuma ya mutu - bayan rikici da Ababou, daya daga cikin jagororin juyin mulki - a yayin yunkin juyin mulki da ba'ayi nasara ba ga shugaba Hassan na Morocco II, wanda ya faru a yayin bikin murnar zagayowar shekarar sarki na dakiku arba'in a fadar sa na nishadi.

Lalla bata taba rike mukamin jama'a ba a gidan sarauta, dangane da wasu sanannun dokoki. 'Yan jaridar Morocco suna kiranta da suna "Uwa ga 'ya'yan sarauta".

Daga shekara ta 2000, Latifa ta zauna a kasar Faransa, yayinda ta zauna a Neuilly-sur-Seine, sannan takan dawo Morocco lokaci-lokaci.

A cikin shekara ta 2005 ta yi aikin hajji tare da wasu kawayenta da kuma Khaled Al-Samadi, tsohon Sakataren Gwamnati mai kula da Ilimi na Gaba (da sakandare) da Binciken Kimiyya, tare da Dr. Muhammad Al-Sarrar, farfesa a Sashin Shari'a a Feiz. Al-Samadi ya bayyana ta a matsayin mai tsananin hakuri a lokacin Hawan Arfa, kuma tayi dawafi kaman kowanne mahajjata, ba tare da taimakon wani jami'in tsaro ba. Ya nuna cewa Lalla Latifa itace kololuwar kankan-da-kai, yafiya, natsuwa, kyauta da kuma tsananin soyayya wajen gabatar da ayyukan bauta na Hajji har sai da ta aikata kowanne cikin hakuri da bege.    

A cikin shekara ta 2019, ta tare gaba daya a kasar Morocco, a Birnin Marrakesh.

## Rayuwar ta
Ta auri Hassan II a ranar 9 ga watan Nuwamban 1961, a yayin biki biyu tare da Lalla Lamia Al Solh amarya ga dan-uwan mijinta, Yarima Moulay Abdallah. Daga zama wannan lokacin Mai Girma Gimbiya Lalla Latifa. Sun sami 'ya'ya biyar ta sanadiyyar auren.
* Gimbiya Lalla Maryam (26 Agust 1962);
* Sarki Mohammed VI (21 Agusta 1963), an san shi da Sidi Mohammed kafin ya hau mulki;
* Gimbiya Lalla Asma (29 Satumba 1965);
* Gimbiya Lalla Hasna (19 Nuwamba 1967);
* Yarima Moulay Rachid (20 Yuni 1970).
Bayan mutuwan Sarki Hassan, Latifa ta sake aure a watan Mayu 2000 tare da Mohamed Mediouri, mai tsaron Sarki Hassan kuma tsohon shugaban tsaro na masarauta.

## Mutuwar ta
Lalla Latifa ta rasu a Rabat, Morocco a ranar 29 Yuni 2024. An gudanar da Jana'izan sirri a ranan a Moulay el-Hassan Mausoleum, wanda ke cikin Fadar Masarautar Rabat. Ofishin Jakadancin Turai da Majalisa sun sauke tutotcin su don jimamin rashin ta. Haɗaɗɗiyar Daular Larabawa da Kasar Aljeriya ne suka fara gaisuwan rasuwarta ga dan ta Sarki Muhammad VI. Babu wani shiri da aka fasa bayan mutuwar ta.

## Lakabi
* 9 Nuwamba 1961 – 23 July 1999: Mai Girma Gimbiya Lalla Latifa.
* 23 July 1999 – 29 June 2024: Mai Girma Gimbiya Lalla Latifa, Dowager Princess (*[[de facto]]* kuma *[[de jure]]*).
* bayan mutuwar ta: Mai Girman Sarauta Gimbiya Lalla Latifa.

## Manazarta